e04727772b50cdfa1082d7d45f190a91
1. digital kommunikation ved ind- og fraflytning
boligportal.dk
2021.10
med de nye regler for digital kommunikation, er det også muligt at udlevere ind- og fraflytningsrapporter digitalt i forbindelse med ind- og fraflytningssyn, samt at lejer kan kvittere for modtagelsen digitalt.  
reglerne om ind- og fraflytningssyn specificeres således, at det nu ordret fremgår af loven, at ind- og fraflytningsrapporter kan sendes som digitale dokumenter. på denne måde bliver retstilstanden mere klar.  
reglen gælder naturligvis stadig ikke i de tilfælde, hvor en lejer har frabedt sig digital post, eller hvis en lejer er fritaget for modtagelse af digital post fra offentlige afsendere.

 

disse ændringer ses i lejelovens §9, stk. 3, hvor det beskrives, at indflytningsrapporten kan udleveres digitalt til indflytningssynet samt i lejelovens §98 stk. 4, som beskriver at udlejer kan udlevere fraflytningsrapporten som et digitalt dokument ved fraflytningssynet. det vil altså sige, at flytterapporterne fortsat skal udleveres til flyttesynet, men at de nu kan udleveres som digitale dokumenter.

 

udlejeren kan fx udlevere indflytningsrapporten på synet ved at sende en kopi af rapporten til lejerens e-mail eller få lejeren til at tage et billede af rapporten. det er vigtigt, at lejeren kvitterer for modtagelsen af flytterapporten. dette kan ske ved, at lejer skriver under på den fysiske rapport som et bevis på at have læst den igennem. derudover kan udlejer også anmode om en kvittering for modtagelse i outlook-mail, få lejer til at svare retur på udlejerens mail eller sende en modtagelsesbekræftelse på mail via sin mobiltelefon eller tablet.  
i denne forbindelse kan det bemærkes, at udlejer med fordel kan skrive i indkaldelsen til ind- eller fraflytningssynet, at lejer på synet skal have mulighed for at læse og kvittere for modtagelsen af e-mailen – eksempelvis ved at medbringe sin mobiltelefon.

 

såfremt lejer ikke kvitterer for modtagelsen af ind- eller fraflytningsrapporten, gælder der fortsat en regel om, at udlejer skal fremsende rapporten til lejer inden for 14 dage fra synets afslutning. flytterapporterne kan (og bør) derfor også sendes via e-mail efterfølgende, men kan udlejer ikke få lejer til at kvittere for modtagelsen, så anbefaler vi, at man sender rapporten med anbefalet quickbrev. således er man sikker på, at man kan løfte bevisbyrden for, at man har sendt flytterapporten til lejer inden for fristen på to uger.

 

[**læs mere om digitale flytterapporter her**](https://www.boligportal.dk/boligadministration/digital-flytterapport/)


403e772d72972038cdd3d4285244ad8d
2. digital kommunikation i forbindelse med lejelovens tilbudspligt
boligportal.dk
2021.10
tilbudspligt betyder, at udlejer efter lejelovens regler har pligt til at tilbyde lejerne af en ejendom at erhverve ejendommen på andelsbasis, inden ejendommen overdrages til andre. i denne forbindelse skal lejerne bl.a. modtage en række oplysninger om ejendommen, herunder eksempelvis ejendommens driftsudgifter, lejeforhold og saldi på de forskellige vedligeholdelseskonti.

 

derfor bør det også nævnes, at det med de nye regler er gjort muligt at give sædvanlige oplysninger om ejendommen i digital form til lejerne. dette kan i praksis ske ved, at udlejer sender en e-mail med oplysningerne, fremsender et link til en hjemmeside, hvor oplysningerne er tilgængelige eller udleverer et usb-stik med oplysningerne.

 

denne lovændring letter administrationen væsentligt for udlejer i en salgssituation, idet mængden af information, som udlejer skal udlevere til lejer, er særdeles omfattende.

 

de lejere, der har frabedt sig digital kommunikation, skal fortsat modtage oplysningerne i fysisk eksemplar. derudover skal selve tilbudsbrevet og købsaftalen også fortsat fremsendes som fysisk brev.


acecc5c23fc0156b2454209e058ba17c
3. digital kommunikation ved opsigelse og ophævelse af lejemål
boligportal.dk
2021.10
som nævnt, så er det fortsat ikke muligt at sende påkrav i forbindelse med for sen eller manglende betaling digitalt, og det er ligeledes heller ikke muligt at opsige eller ophæve en lejeaftale digitalt.

 

disse breve skal derfor fortsat sendes som anbefalet quickbrev, så udlejer kan bevise, at lejer har modtaget dem.


04a6d6b8b5e30dc0edd3e2d9f7616ab4
4. digital kommunikation i lejeaftaler indgået før 1. januar 2018
boligportal.dk
2021.10
for lejekontrakter indgået før 1. januar 2018, er de nye regler om digital kommunikation gældende fra den 1. januar 2019, men kun hvis udlejer efter den 31. december 2018, har givet lejer besked om, at der nu skal bruges digital kommunikation. har man i forvejen i kontrakten aftalt at kommunikere digitalt, gælder dette naturligvis stadigvæk.


38ed3681ca243b0a6c8620c1dfcf1eeb
5. risiko ved digital kommunikation mellem lejer og udlejer
boligportal.dk
2021.10
når man som udlejer kommunikerer digitalt med lejer, er det vigtigt at være opmærksom på, hvordan dette gøres. reglerne om digital kommunikation har nemlig ikke nogen begrænsning for, hvordan der kommunikeres digitalt, hvilket betyder at både e-mail, sms og facebook kan bruges. der er heller ikke nogen regler om, at en besked fra udlejer på e-mail ikke må besvares pr. sms eller på anden måde.

 

som udlejer bør man derfor skrive i lejekontraktens §11, hvilken form for digital kommunikation der skal anvendes, fx e-mail, så man undgår at modtage beskeder på flere medier. med fordel kan en hovedmail – som f.eks. info@ – med fordel anvendes.

 

en anden risiko ved at bruge digital kommunikation er usikkerheden for, at meddelelser ikke kommer frem til lejer. sender udlejer en besked til lejer, har udlejer ansvaret for at meddelelsen kommer frem til lejer. dette kan særligt blive et problem hvis lejer skifter e-mailadresse. det anbefales derfor, at udlejer i lejekontrakten skriver, at lejer er forpligtet til at fortælle udlejer, hvis han skifter sin e-mailadresse.

 

en anden god ide er, at få lejer til at udfylde et separat dokument, inden lejeaftalen indgås, hvor der står lejers e-mailadresse, telefonnummer og evt. cpr-nummer. på den måde har udlejer altid mulighed for at finde frem til lejer og sørge for, at vigtige beskeder kommer frem til lejer. et sådant dokument vil også være en god ide, hvis man har mistanke om at ens besked til lejer skulle være endt i lejers spamfilter. har udlejer mistanke om, at en mail er havnet i lejers spamfilter eller andet uønsket post på e-mail, anbefales det, at udlejer kontakter lejer enten telefonisk eller med almindelig post og gør lejer opmærksom på at tjekke sit spamfilter.

 

[**læs mere om udlejers pligt til at indhente oplysninger om lejer**](https://www.boligportal.dk/blog/lejeloven/naar-lejer-ikke-giver-udlejer-sin-nye-adresse/)

